മത്സ്യഗ്രാമമാകാന് വയലാര്: ജലാശയങ്ങളില് മത്സ്യകുഞ്ഞുങ്ങളെ നിക്ഷേപിച്ചു ആലപ്പുഴ: സംസ്ഥാന സര്ക്കാരിന്റെ സുഭിക്ഷ കേരളം പദ്ധതിയുടെ ഭാഗമായി മുഴുവന് പൊതു ജലാശയങ്ങളിലും മത്സ്യകുഞ്ഞുങ്ങളെ നിക്ഷേപിക്കുന്ന പദ്ധതിക്ക് വയലാര് ഗ്രാമ പഞ്ചായത്തില് തുടക്കമായി. പദ്ധതിയുടെ പഞ്ചായത്ത്തല ഉദ്ഘാടനം ഗ്രാമപഞ്ചായത്ത് പ്രസിഡന്റ് കവിത ഷാജി നിര്വഹിച്ചു. പഞ്ചായത്ത് പരിധിയിലെ ആരാധനാലയങ്ങളിലെ കുളങ്ങള്, പൊതുകുളങ്ങള്, സ്വകാര്യ വ്യക്തികള്, സ്ഥാപനങ്ങള് എന്നിവരുടെ ഉടമസ്ഥതയിലുള്ള കുളങ്ങള്, ജലാശയങ്ങള് എന്നിവിടങ്ങളില് പദ്ധതി നടപ്പാക്കും. കുടുംബശ്രീ യൂണിറ്റുകള്, പുരുഷ സ്വാശ്രയ സംഘങ്ങള്, ക്ലബ്ബുകള്, റസിഡന്ഷ്യല് അസോസിയേഷനുകള്, പൊതു സ്വകാര്യ സ്ഥാപനങ്ങള് എന്നിവരെയും പദ്ധതിയുടെ ഭാഗമാക്കും. ചടങ്ങില് പട്ടണക്കാട് ബ്ലോക്ക് പഞ്ചായത്ത് സ്റ്റാന്ഡിങ് കമ്മിറ്റി ചെയര്മാന് എസ്.വി. ബാബു, ഗ്രാമപഞ്ചായത്ത് വൈസ് പ്രസിഡന്റ് എം.ജി. നായര്, ഗ്രാമപഞ്ചായത്ത് അംഗങ്ങള്, ഫിഷറീസ് വകുപ്പ് ഉദ്യോഗസ്ഥര് തുടങ്ങിയവര് പങ്കെടുത്തു.